किसानों का कर्ज माफ करने की मांग, मुख्यमंत्री को ज्ञापन भेजा
सुमेरपुर | प्रदेशयुवा कांग्रेस के आह्वान पर कार्यकताओं ने मुख्यमंत्री को ज्ञापन भेजकर किसानों का कर्ज माफ करने की मांग की है ज्ञापन में बताया कि विगत तीन वर्षों में बिजली दरों में दो बार बढ़ोतरी कर जनता पर अप्रत्याशित बोझ डाला गया है। वर्ष 2015 के फरवरी माह में बिजली दरों में 17 से 24 प्रतिशत की वृद्धि कर हर श्रेणी के उपभोक्ता पर भार डाला गया था। तीन वर्षों में बिजली दरों में सभी श्रेणी के उपभोक्ताओं पर लगभग 34 प्रतिशत बढ़ोतरी हुई है, जिसने किसान आमजन का बजट असंतुलित कर दिया है। सरकार की नोटबंदी के दौरान राज्य के लाखों किसान इससे प्रभावित हुए हैं। इस मौके पर कांग्रेस अध्यक्ष जगदीश राजपुरोहित, नगर अध्यक्ष ललित परिहार, छगन सोलंकी, नासिर खान, दिनेश परिहार, नरेश कुमावत, जोतेश देवासी कोलीवाडा, ऋषिराम गहलोत, जोराराम देवासी कोलीवाडा, श्रवण चौहान, किरण चांवरिया आदि मौजूद थे।
hin_Deva hin_Deva